THANI อวดกำไรไตรมาส 3/61 พุ่ง 42.55% แตะ 430 ลบ. หลังรายได้เพิ่ม-รายจ่ายลด
THANI อวดกำไรไตรมาส 3/61 พุ่ง 42.55% แตะ 430 ลบ. จากปีก่อนกำไร 301.99 ลบ. หลังรายได้เพิ่ม-รายจ่ายลด ขณะที่งวด 9 เดือนกำไรโต 47.16% แตะ 1.19 พันลบ. จากปีก่อนกำไร 805.80 ลบ.
17 ต.ค. 2561

บริษัท ราชธานีลิสซิ่ง จำกัด (มหาชน) หรือ THANI รายงานผลการดำเนินงานไตรมาส 3/61 (รวมบริษัทย่อย) สิ้นสุดวันที่ 30 ก.ย.61 ดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น โดยมีรายได้รวมจำนวน 963.01 ล้านบาท เพิ่มขึ้น 123.30 ล้านบาท หรือ 14.68% ในขณะที่ค่าใช้จ่ายทางการเงิน
มีจำนวน 219.50 ล้านบาท ลดลง 2.63 ล้านบาท หรือ 1.18% จากการจัดหาแหล่งเงินกู้ยืมที่มีต้นทุนทางการเงินต่ำ เพื่อรองรับการปล่อยสินเชื่อของบริษัท
สำหรับค่าใช้จ่ายหนี้สูญและหนี้สงสัยจะสูญมีจำนวน 73.08 ล้านบาท ลดลงจากงวดเดียวกนัของปีก่อนจำนวน 48.19 ล้านบาท หรือ 39.74% เนื่องจากคุณภาพลูกหนี้อยู่ในระดับที่ดีขึ้นจากโครงการกระตุ้นเศรษฐกิจของภาครัฐอย่างต่อเนื่องควบคู่ไปกับการพิจารณาตั้งสำรองทั่วไปเพิ่มเติม เพื่อรองรับการเปลี่ยนวธิีการตั้งสำรองตามมาตรฐานการบัญชีแบบใหม่